ส่วนที่ 1

บริษัทที่ออกหลักทรัพย์

1.  ข้อมูลทั่วไป

ชื่อบริษัท : บริษัท บิวเดอสมาร์ท จำกัด (มหาชน)

Builder Smart Public Company Limited

ชื่อย่อหลักทรัพย์ : BSM

เลขทะเบียนบริษัท : 0107550000173

ลักษณะการประกอบธุรกิจ : ผลิตและจัดจำหน่ายผลิตภัณฑ์ก่อสร้าง (Construction and
Building Materials) สำหรับสำนักงานและที่อยู่อาศัยแบบครบวงจร ทั้งผลิตภัณฑ์ที่บริษัทฯ
เป็นเจ้าของลิขสิทธิ์ตราสินค้าเอง และเป็นผู้จัดจำหน่ายผลิตภัณฑ์ตราสินค้าชั้นนำอื่นๆ
ทั้งในประเทศและต่างประเทศ

ที่ตั้งสำนักงานใหญ่ : เลขที่ 905/7 ถนนพระราม 3 ซอย 51 แขวงบางโพงพาง

เขตยานนาวา กรุงเทพมหานคร 10120

โทรศัพท์สำนักงานใหญ่ : 0-2683-4900

โทรสารสำนักงานใหญ่ : 0-2683-4949

Home Page : www.buildersmart.com

จำนวนทุนจดทะเบียน : 75,000,000 บาท

จำนวนทุนที่ออกและเรียกชำระแล้ว : 75,000,000 บาท

จำนวนหุ้นสามัญ 150,000,000 หุ้น

มูลค่าต่อหุ้นที่ตราไว้ 0.50 บาท

บุคคลอ้างอิง :

1) นายทะเบียนหลักทรัพย์ : บริษัท ศูนย์รับฝากหลักทรัพย์แห่งประเทศไทย จำกัด

ชั้น 4, 6-7อาคารตลาดหลักทรัพย์แห่งประเทศไทย

เลขที่ 62 ถนนรัชดาภิเษก เขตคลองเตย กรุงเทพมหานคร 10110

โทรศัพท์ 0-2596-9311 โทรสาร 0-2832-4994-5

2) ผู้สอบบัญชี : บริษัท เอเอ็นเอส ออดิท จำกัด

เลขที่ 100/72 ชั้น 22, 100/2 อาคารว่องวานิชคอมเพล็กซ์ บี

ถนนพระราม 9 แขวงห้วยขวาง เขตห้วยขวาง กรุงเทพมหานคร 10310

โทรศัพท์ 02-645-0109 โทรสาร 02-645-0110

สรุปข้อมูลบริษัท

บริษัท บิวเดอสมาร์ท จำกัด (มหาชน) เริ่มดำเนินธุรกิจในปี 2544
โดยเป็นผู้ผลิตและจัดจำหน่ายผลิตภัณฑ์ก่อสร้าง คุณภาพสูง (Construction and Building
Materials) สำหรับสำนักงานและที่อยู่อาศัยแบบครบวงจร โดยมีสโลแกนของบริษัท คือ “Build
for Life” ซึ่งจะสื่อสารผ่าน 3 แนวคิดหลัก คือ

1.  สะดวก รวดเร็ว (Fast Track)

2.  คุ้มค่า คุ้มราคา (Real Value)

3.  เป็นมิตรกับสิ่งแวดล้อม (Environmentally Friendly)

บริษัทฯ แบ่งผลิตภัณฑ์ที่จำหน่ายออกเป็น 2 ประเภท ได้แก่ ผลิตภัณฑ์ที่เป็นตราสินค้าของบริษัท
และผลิตภัณฑ์ที่บริษัทเป็นตัวแทนจำหน่าย กลุ่มลูกค้าหลักแบ่งออกเป็น 3 กลุ่ม คือ
กลุ่มเจ้าของโครงการ, กลุ่มผู้ออกแบบ มัณฑนากรและสถาปนิก,
กลุ่มผู้รับเหมาทั่วไปและผู้รับเหมางานตกแต่งภายใน ซึ่งบริษัทฯ
มีนโยบายสนับสนุนให้ลูกค้าทุกรายสมัครเข้าเป็นสมาชิก เพื่อจะได้รับประโยชน์ในฐานะสมาชิก
โดยได้สร้างเครือข่ายพันธมิตรทางธุรกิจระหว่างกลุ่มลูกค้าสมาชิกเพื่อเป็นช่องทางในการติดต่อแลกเปลี่ยนทางธุรกิจระหว่างกันไว้อีกด้วย

บริษัทฯ มีบริษัทย่อย 2 บริษัท ได้แก่

(1) บริษัท อินสตอลไดเรค จำกัด ดำเนินธุรกิจให้บริการติดตั้งผลิตภัณฑ์เฉพาะของ BSM
และให้บริการอบรมความรู้ด้านระบบติดตั้งแก่ผู้รับเหมา
รวมทั้งเป็นหน่วยงานที่ให้บริการหลังการขายแก่ลูกค้า มีทุนจดทะเบียน 5,000,000 บาท โดย BSM
ถือหุ้นในสัดส่วนร้อยละ 100 ของทุนจดทะเบียน

(2) บริษัท บิวเดอสมาร์ท คอนสตรัคชั่น ซิสเต็ม จำกัด จดทะเบียนจัดตั้งบริษัทในประเทศอินเดีย
ดำเนินธุรกิจเป็นตัวแทนจำหน่ายผลิตภัณฑ์ก่อสร้างของ BSM ทั้งหมด ในประเทศอินเดีย
มีทุนจดทะเบียน 5,000,000 รูปีอินเดีย มีทุนชำระแล้ว 1,000,000 รูปีอินเดีย
หรือคิดเป็นเงินบาทเท่ากับ 683,800 บาท โดย BSM ถือหุ้นในสัดส่วนร้อยละ 100
ของทุนจดทะเบียน

ในปี 2555 บริษัทฯ มีรายได้จากการขายเท่ากับ 436.45 ล้านบาท เพิ่มขึ้นจากงวดบัญชีปี 2554
จำนวน 57.22 ล้านบาท หรือคิดเป็นอัตราเพิ่มขึ้นร้อยละ 15.09
รายได้จากการขายที่เพิ่มขึ้นเป็นผลมาจากการเพิ่มขึ้นของปริมาณสินค้าที่ขายในปี 2555
จากผลของการเน้นการทำตลาดเฉพาะกลุ่มสินค้าหลัก 3 กลุ่ม คือ ระบบผนังกั้นห้อง (Alloy
Partition System) มีการออกสินค้าใหม่ ๆ
และได้รับการตอบรับจากกลุ่มลูกค้าเป้าหมายเป็นอย่างดี
สามารถตอบสนองต่อความต้องการของลูกค้าได้อย่างทันท่วงที ในด้านผลิตภัณฑ์ยิปซั่ม (Gypsum
Products) มีการจัดทำโครงการส่งเสริมการขายพิเศษให้กับลูกค้าสำคัญ
เพื่อรักษาปริมาณการสั่งซื้อจากลูกค้ารายหลักและสร้างความสัมพันธ์ที่ดีกับลูกค้ารายหลัก
และระบบประตูหน้าต่าง (Fletcher Doors and Windows System)
ซึ่งมีการผลิตและจำหน่ายเพิ่มขึ้นในปี 2555 สามารถขยายตลาดไปยังลูกค้ากลุ่มใหม่ ๆ เช่น รีสอร์ต
โรงแรม ได้เพิ่มขึ้น

บริษัทฯ มีอัตรากำไรขั้นต้นในงวดบัญชีปี 2555 เท่ากับร้อยละ 27.50 ของรายได้จากการขาย
เพิ่มขึ้นจากงวดบัญชีปี 2554 ซึ่งเท่ากับร้อยละ 24.57 บริษัทฯ มีกำไรสุทธิเท่ากับ 14.52 ล้านบาท
หรือคิดเป็นอัตรากำไรสุทธิร้อยละ 3.33

เนื่องจากบริษัทฯ เน้นการทำตลาดกลุ่มสินค้าที่มีกำไรต่อหน่วยสูงเพิ่มขึ้น
ประกอบกับมียอดรายได้จากการขายเพิ่มขึ้นในปี 2555 อีกทั้งบริษัท อินสตอลไดเรค จำกัด
ซึ่งเป็นบริษัทลูกเริ่มมีผลประกอบการกำไรสุทธิในปี 2555 จำนวน 1.374 ลบ.
หลังจากที่มีผลขาดทุนสุทธิในปี 2554

ธุรกิจของบริษัทฯ มีการเติบโตขึ้นอย่างต่อเนื่อง โดยมีสินทรัพย์หมุนเวียนรวม ณ สิ้นปี 2555 เท่ากับ
197.29 ล้านบาท และมีหนี้สินหมุนเวียนรวมเท่ากับ 123.37 ล้านบาท
หรือคิดเป็นอัตราส่วนสภาพคล่องเท่ากับ 1.60 เท่า ซึ่งแสดงให้เห็นว่าบริษัทฯ
มีสภาพคล่องอยู่ในเกณฑ์ที่ดี ซึ่งเป็นผลจากการที่สามารถสร้างยอดขาย และมีอัตราการทำกำไรที่ดี
รวมทั้งยังสามารถบริหารการจัดเก็บหนี้ลูกหนี้การค้า
และการบริหารสินค้าคงเหลือได้อย่างมีประสิทธิภาพ บริษัทฯ มีมูลค่าสินทรัพย์รวมเท่ากับ 242.51
ล้านบาท มีหนี้สินรวมเท่ากับ 133.81 ล้านบาท มีส่วนของผู้ถือหุ้นเท่ากับ 108.70 ล้านบาท เพิ่มขึ้น
14.52 ล้านบาท เป็นผลมาจากกำไรสุทธิในปี 2555 โดยที่บริษัทฯ
มีอัตราส่วนหนี้สินต่อส่วนของผู้ถือหุ้น ณ สิ้นงวดบัญชีปี 2555 เท่ากับ 1.23 เท่า
แสดงให้เห็นถึงโครงสร้างเงินทุนของธุรกิจที่มีความเข้มแข็ง

ในปี 2556 บริษัทฯ ตั้งเป้าหมายในการเป็นผู้นำในด้านผลิตภัณฑ์ฝ้าเพเดาน
และระบบผนังกั้นห้องในประเทศไทย
และเป็นผู้นำในผลิตภัณฑ์ด้านประตูและหน้าต่างคุณภาพสูงในอาเซียน โดยมุ่งเน้นการ ให้คำปรึกษา
และให้บริการ รวมถึงคิดค้นรูปแบบและพัฒนาผลิตภัณฑ์ต่างๆ
ให้ครอบคลุมและตอบสนองความต้องการของผู้ออกแบบ ผู้รับเหมา
และลูกค้ากลุ่มเป้าหมายของบริษัทอย่างต่อเนื่อง ภายใต้นโยบายผลิตภัณฑ์ที่มีคุณภาพสูง ดีไซน์สวยงาม
และทันสมัย อีกทั้งบริษัทฯ ยังมุ่งเน้นสร้างการเติบโตด้านยอดขายและกำไรอย่างต่อเนื่อง